Summan kanava

Summan kanava on veneliikenteen avokanava Pohjois-Savossa, Kuopion ja Tuusniemen rajalla Summan kylässä. Se rakennettiin vuosina 2001–2002.

Kanava sijaitsee Suvasveden ja Muurasveden yhdistävällä väylällä ja kulkee Summankannaksen poikki.

Kanava on kaksiosainen: osien välissä on 100 metriä leveä ja 400 metriä pitkä Summanlampi. Kanavan yläosan pituus on noin 170 metriä ja alaosan noin 80 metriä. Leveys on noin 10 metriä, syvyys 1,2 metriä ja alikulkukorkeus 3,5 metriä.

Lähteet 

Haukiveden–Kallaveden alue
Suomen kanavat
Kuopion liikenne
Kuopion rakennukset ja rakennelmat